Diari Oficial de la Generalitat Valenciana


Sumari del DOGV 4273, del 18-06-2002 (2002/5957)

RESOLUCIÓ de 3 de juny de 2002, de la Universitat de València, per la qual es fa l'oferta pública d'una plaça de tècnic mitjà d'investigació d'este organisme amb contracte laboral temporal. Projecte: «La competitivitat logística dels sectors productius a la Comunitat Valenciana i el seu impacte en les ampliacions de l'Autoritat Portuària de València. CI02-32».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4273

Data del DOGV
:   18-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/5957


Data del document
:   03-06-2002

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * personal d'investigació
    * universitat
    * ciència econòmica
    * professió liberal

RESOLUCIÓ de 3 de juny de 2002, de la Universitat de València, per la qual es fa l'oferta pública d'una plaça de tècnic mitjà d'investigació d'este organisme amb contracte laboral temporal. Projecte: «La competitivitat logística dels sectors productius a la Comunitat Valenciana i el seu impacte en les ampliacions de l'Autoritat Portuària de València. CI02-32». [2002/Q5957]
  
El Rectorat de la Universitat de València, fent ús de les atribucions que li conferix l'article 20, en relació amb l'article 2.2 de la Llei Orgànica 6/2001, de 21 de desembre d'Universitats, fa l'oferta pública d'una plaça de tècnic mitjà d'investigació d'acord amb les bases següents:
  
Primera. Requisits generals dels aspirants:
  
1.1 Tindre nacionalitat espanyola o tindre la nacionalitat d'un país membre o ser de qualsevol d'aquells estats a què, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què esta està definida en el tractat constitutiu de la Unió Europea, d'acord amb el que establix la Llei 17/1993, de 23 de desembre (BOE de 24 de desembre de 1993), d'accés a determinats sectors de la funció pública dels nacionals dels altres estats membres de la Unió Europea.
  
Així mateix, es podran presentar aspirants amb nacionalitat diferent a l'establida anteriorment i només caldrà complir els requisits establits en la normativa vigent. Qui obtinga l'adjudicació del lloc de treball oferit, haurà d'acreditar, almenys, el permís de treball i residència al moment de la contractació.
  
1.2 Tindre complits 18 anys el dia en què finalitze el termini de presentació de sol·licituds.
  
1.3 Estar en possessió de la titulació acadèmica que figura en l'annex I o complir les condicions per a obtindre-la en la data en què acabe el termini de presentació d'instàncies. En el cas de titulacions obtingudes a l'estranger, caldrà tindre la credencial que n'acredite l'homologació o la credencial de reconeixement per a l'exercici de professions regulades en virtut del Reial Decret 1.665/1991, de 25 d'octubre.
  
1.4 No patir malaltia o defecte físic que impedesca l'exercici de les corresponents funcions.
  
1.5 No estar inhabilitat per a l'exercici de funcions públiques, o no haver estat separat mitjançant expedient disciplinari de qualsevol administració o treball públic. En el cas d'aspirants la nacionalitat dels quals no siga l'espanyola, hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
Totes estes condicions hauran de reunir-se en el moment de finalització del termini de presentació de sol·licituds i mantindre's durant el procés selectiu.
  
Segona. Sol·licituds
  
2.1 Les persones interessades que reunisquen els requisits generals i els assenyalats en l'annex I, hauran de presentar la sol·licitud dirigida al Rectorat de la Universitat de València, al Registre de la Gerència de la Universitat de València (av. Blasco Ibáñez, 13. CP 46419 València).
  
2.2 Es podrà utilitzar el model d'instància que facilitarà el Servici d'Investigació de la Universitat de València a les seues dependències (av. Blasco Ibáñez, 13). També hi haurà una còpia a la següent pàgina web http://www.uv.es/~pas/pagina1, o bé utilitzar un model propi emplenant-lo amb les dades mínimes que figuren a l'annex II.
  
2.3 El termini de presentació de les instàncies serà de 10 dies naturals a partir del sendemà de la publicació d'esta resolució en el Diari Oficial de la Generalitat Valenciana.
  
Tercera. Documentació que cal presentar
  
Juntament amb la sol·licitud, les persones interessades hauran de presentar la següent documentació:
  
3.1 Còpia del document nacional d'identitat.
  
3.2 Currículum vitae, acreditant els mèrits amb documents fotocopiats. No caldrà la compulsa d'estos documents acreditatius, n'hi haurà prou amb la declaració jurada de la persona interessada sobre l'autenticitat dels documents, així com també respecte de les dades que figuren en la instància; sense perjuí que en qualsevol moment la comissió o la universitat puga requerir els aspirants perquè acrediten la veracitat de les circumstàncies i els documents aportats que hagen estat objecte de valoració.
  
3.3 Tres mesos després que haja finalitzat el procés de selecció i haja estat publicada la proposta de contractació a la pagina web http://www.uv.es/~pas/pagina1, els interessats podran sol·licitar la devolució del currículums al Servici d'Investigació de la Universitat de València. Transcorreguts sis mesos, els currículums que resten en este Servici seran destruïts d'ofici.
  
Quarta. Sistema selectiu
  
4.1 El sistema selectiu consistirà en la valoració del currículum dels aspirants, d'acord amb el barem que figura en l'annex III i, si escau, d'entrevista amb la comissió.
  
4.2 El nombre d'aspirants que passen a la fase d'entrevista es determinarà per criteri de la comissió avaluadora que haja de jutjar les sol·licituds presentades, d'acord amb l'objecte del contracte.
  
4.3 Finalitzat el procediment selectiu, es farà pública la proposta de contractació de l'aspirant seleccionat al tauler d'anuncis del Servici d'Investigació i a la següent pagina web http://www.uv.es/~pas/pagina1.
  
4.4 La comissió avaluadora podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajusta totalment a les necessitats del projecte.
  
Cinquena. Comissió avaluadora
  
5.1 La comissió avaluadora és la que figura en l'annex IV d'esta convocatòria.
  
5.2 Els membres d'esta comissió s'hauran d'abstindre d'intervindre quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La presidència podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
5.3 La comissió resoldrà tots els dubtes que puguen sorgir en l'aplicació d'estes normes, i allò que calga fer en els casos no establits.
  
5.4 El procediment d'actuació de la comissió s'ajustarà en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.5 Per a les comunicacions i qualsevol problema que puga sorgir, la comissió avaluadora tindrà la seu en la Gerència de la Universitat de València.
  
Sisena. Informació respecte de les dades recollides
  
6.1 Les dades subministrades per la persona interessada podran quedar incorporats en un fitxer automatitzat que constituïx la base de dades corresponent a este tipus de personal d'esta universitat, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
  
6.2 El fitxer quedarà sota la responsabilitat de la Secretaria General de la UVEG, avinguda de Blasco Ibáñez, 13, CP 46285 València.
  
6.3 La informació obtinguda serà processada exclusivament per a la gestió de la base de dades de contractació d'este personal.
  
6.4 Les dades de caràcter personal seran tractades amb el grau de protecció que establix el Reial Decret 994/1999, d'11 de juny, en el que es regulen les mesures de seguretat dels fitxers automatitzats que continguen dades de caràcter personal, adoptant-se les mesures de seguretat necessàries per a garantir la confidencialitat i la integritat de la informació.
  
6.5 Les persones interessades podran exercir els seus drets d'accés, rectificació cancel·lació i oposició, en compliment del que establix la LOPD, davant el Servici de Recursos Humans (PAS) de la Universitat de València, avinguda de Blasco Ibáñez, 13, 46690 València.
  
Setena. Recursos
  
Contra esta resolució que esgota la via administrativa es pot interposar potestativament un recurs de reposició, en el termini d'un mes, a partir del dia següent a la seua notificació o publicació, davant el mateix òrgan que dictà la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats des del sendemà de la seua notificació.
  
Contra els actes de la comissió avaluadora, es podrà interposar el recurs d'alçada previst a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 3 de juny de 2002.- Per delegació estatutària del rector (art. 124 dels Estatuts de la Universitat de València): Juan Oltra Vidal.
  
ANNEX I
  
Condicions generals del lloc de treball oferit:
  
1. Projecte: «La competitivitat logística dels sectors productius a la Comunitat Valenciana i el seu impacte en les ampliacions de l'Autoritat Portuària de València. CI02-32».
  
2. Denominació i classificació del lloc de treball:
  
Tècnic mitjà investigació
  
Grup: B
  
Complement de destinació: 18
  
Complement específic: EO23
  
3. Jornada de treball: 40 hores setmanals.
  
4. Objecte i període: suport a les activitats del projecte d'investigació sobre la logística dels sectors productius a la Comunitat Valenciana.
  
El contracte es trobarà determinat per la durada del projecte i la disponibilitat presupostària.
  
5. Perfil de la plaça: gestió i investigació en economia del transport i logística.
  
6. Titulació: diplomatura en Ciències Econòmiques i Empresarials (especialitat Administració d'Empreses) o titulació equivalent).
  
7. Mèrits preferents:
  
- Llicenciatura en Ciències Econòmiques i Empresarials, especialitat Administració d'Empreses.
  
- Cursos màster en l'àrea d'administració d'empreses.
  
- Coneixement d'informàtica a nivell d'usuari i aplicació a la investigació.
  
- Domini de l'idioma anglés (es farà entrevista personal).
  
- Experiència investigadora en l'àmbit de la logística i l'economia del transport.
  
- Experiència en gestió de projectes d'investigació.
  
- Experiència en l'elaboració de memòries d'investigació, incloent-hi projectes europeus.
  
- Estades a centres d'investigació a l'estranger.
  
- Altres idiomes.
  
ANNEX II
  
La instància ha de contindré almenys les següents dades:
  
1. Dades personals: cognoms i nom, data de naixement, document nacional d'identitat, telèfon de contacte i adreça.
  
2. Denominació del lloc de treball: tècnic mitjà d'investigació
  
3. Denominació del projecte: «La competitivitat logística dels sectors productius a la Comunitat Valenciana i el seu impacte en les ampliacions de l'Autoritat Portuària de València. CI02-32».
  
4. Signatura i data de la sol·licitud
  
5. Declaració semblant a la següent: «La persona signant declara que són certes les dades que figuren en este currículum, i assumix en cas contrari les responsabilitats que poguessen derivar-se de les inexactituds que hi consten».
  
6. Ha d'expressar si desitja o no recuperar el seu currículum vitae.
  
7. Ha de estar dirigida al Rectorat de la Universitat de València
  
ANNEX III
  
Barem
  
1. Anys de servicis prestats en les diferents administracions públiques: fins a 0,5 punt per any acreditat, amb un màxim de 2 punts.
  
2. Titulacions acadèmiques i cursos de formació: titulació superior a la requerida en la convocatòria: fins a 2 punts.
  
Cursos de formació i perfeccionament: fins a 1 punt.
  
Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts.
  
4. Entrevista: fins a 2 punts.
  
ANNEX IV
  
Comissió avaluadora titular:
  
President: Leandro García Menéndez, director de l'Institut Universitari d'Economia Internacional.
  
Vocals: J. Ismael Fernández Guerrero, professor del Departament d'Estructura Econòmica .
  
Dos representants del comité d'empresa.
  
Secretària: Lucía Echevarría Gil, cap del Servici d'Investigació.
  
Comissió avaluadora suplent:
  
President: Óscar Álvarez San Jaime, professor del Departament d'Anàlisi Econòmica.
  
Vocals: Ma. Teresa Domingo Segarra, professora del Departament d'Estructura Econòmica.
  
Dos representants del comité d'empresa.